Presidenti Putin vizitë në Kinë për të forcuar lidhjet dypalëshe, mes tensioneve mbi Ukrainën 
Presidenti rus do të jetë i pranishëm në Lojrat Dimërore dhe do të mbajë takimin e parë ballë për ballë me homologun kinez Xi Jinping që nga viti 2019. 
Zoti Putin dhe Presidenti kinez Xi Jinping do të takohen ballë për ballë të premten për herë të parë që nga viti 2019 dhe bisedimet e tyre synojnë forcimin e mëtejshëm të lidhjeve mes Moskës dhe Kinës dhe koordinimin e politikave të tyre përballë presionit perëndimor. Më pas, ata do të marrin pjesë në ceremoninë e hapjes së Lojrave. Në një opinion të botuar të enjten nga agjencia kineze e lajmeve Xinhua, presidenti Putin shkruante se Moska dhe Pekini luajnë një "rol të rëndësishëm stabilizues" në çështjet globale dhe ndihmojnë që çështjet ndërkombëtare të bëhen "më të drejta dhe gjithëpërfshirëse". Presidenti rus kritikoi "përpjekjet e disa vendeve për të politizuar sportin në favor të ambicieve të tyre", mesa duket një referencë ndaj bojkotit diplomatik të Lojrave Olimpike nga Shtetet e Bashkuara dhe disa nga aleatët e saj. Zëdhënësja e BE-së Nabila Massrali reagoi duke thënë se “natyrisht ne jemi plotësisht të përkushtuar për të kontribuar në mbrojtjen e integritetit sportiv dhe në forcimin e respektimit universal për të drejtat e njeriut." "," tha zonja Massrali. "" Në një intervistë me median shtetërore kineze “China Media Group” të botuar po të enjten, zoti Putin thekson se "ne kundërshtojmë përpjekjet për të politizuar sportin ose për ta përdorur atë si një mjet shantazhi, konkurrence të pandershme dhe diskriminimi." Takimi i dy presidentëve dhe pjesëmarrja në ceremoninë e hapjes është shenjë e "përparimit të mëtejshëm të marrëdhënieve Kinë-Rusi", thotë Li Xin, drejtor i Institutit të Studimeve Evropiane dhe Aziatike në Universitetin e Shkencave Politike dhe së Drejtës në Shangai. Kina dhe Rusia kanë qenë gjithnjë e më tepër në një emërues të përbashkët për atë që ata e shohin si një shpërfillje nga ana e Shteteve të Bashkuara ndaj shqetësimeve të tyre territoriale dhe të sigurisë, tha zoti Li. "" tha zoti Li. Yuri Ushakov, këshilltar i zotit Putin për çështjet e jashtme, tha se vizita e presidentit rus do të shënonte një fazë të re në partneritetin Rusi-Kinë, të cilin ai e përshkroi si një "faktor kyç që kontribuon në një zhvillim të qëndrueshëm global dhe ndihmon kundër akteve destruktive të disa vendeve". Ai tha se Moska dhe Pekini planifikojnë të nxjerrin një deklaratë të përbashkët mbi marrëdhëniet ndërkombëtare që do të pasqyrojë pikëpamjet e tyre të përbashkëta për sigurinë globale dhe çështje të tjera, dhe zyrtarët e të dyja vendeve do të nënshkruajnë disa marrëveshje mbi tregtinë, energjinë dhe çështje të tjera. Zoti Ushakov nënvizoi se Moska dhe Pekini kanë qëndrime të afërta ose identike për shumicën e çështjeve ndërkombëtare. Ai theksoi në mënyrë të veçantë se Kina mbështet Rusinë në situatën aktuale mbi Ukrainën. "" tha zoti Ushakov në një konferencë shtypi telefonike me gazetarët. Ministri i Jashtëm kinez Wang Yi i tha Sekretarit amerikan të Shtetit Antony Blinken në një telefonatë javën e kaluar se shqetësimet e sigurisë të Moskës duhet të merren seriozisht dhe të marrin përgjigje. "" thotë Vasily Kashin, një ekspert për Kinën në Fakultetin e Ekonomisë në Moskë. "Tani shohim më shumë unitet." Disa vëzhgues sugjerojnë se Pekini po vëzhgon nga afër se si po veprojnë Shtetet e Bashkuara dhe aleatët e tyre në lidhje me Ukrainën, për të planifikuar hapat e mëtejshme në strategjinë për Tajvanin. Rusia dhe Kina kanë zhvilluar një sërë stërvitjesh të përbashkëta, përfshirë stërvitje detare dhe patrullime me bombardues me rreze të gjatë veprimi mbi Detin e Japonisë dhe Detin e Kinës Lindore. Në gusht, trupat ruse për herë të parë u vendosën në territorin kinez për manovra të përbashkëta. Edhe pse Moska dhe Pekini në të kaluarën kanë hedhur poshtë mundësinë e krijimit të një aleance ushtarake, zoti Putin ka thënë se nuk përjashtohet një perspektivë e tillë.